Janina Degutytė

Janina Degutytė (1928 m. liepos 6/8 d. Kaune – 1990 m. vasario 8 d. Vilniuje) – lietuvių poetė, vėlyvosios lyrikos romantikė, eilėraščių vaikams autorė.

 Biografija 

Gimė 1928 m. liepos 8 d. (dokumentuose įrašyta 6 diena) Žemuosiuose Šančiuose. Keletą metų su tėvais gyveno Kėdainiuose, Telšiuose. Nuo jaunystės turėjo sveikatos problemų. Motiną pasiglemžė alkoholizmas.

Mokėsi Kauno VII gimnazijoje. Šančiuose, būdama vos dešimties metų, ėmė rašyti eilėraščius. 1948 m. baigė gimnaziją ir išvažiavo į Vilnių studijuoti literatūros. 1955 m. baigė Vilniaus universitetą kaip lietuvių kalbos ir literatūros specialistė. Dirbo Tauragės vaikų bibliotekoje, vakarinėje mokykloje dėstė rusų kalbą. Vėliau, pablogėjus sveikatai, dirbo sanatoriniuose vaikų namuose. Draugų padedama apsigyveno Vilniuje, dirbo redaktore grožinės literatūros leidykloje. Dėl širdies problemų gydėsi Maskvoje, Jaltoje.J. Degutytei šiandien būtų suėję 90!... 8diena. Nuoroda tikrinta 2022-04-14.

Pirmieji eilėraščiai išspausdinti „Jaunimo gretose“. 1958 m. priimta į Rašytojų sąjungą, dar nepasirodžius pirmajam rinkiniui. Pirmieji eilėraščių rinkiniai, R. M. Rilkės, M. Cvetajevos kūrinių vertimai, išleisti 1959–1960 m. Ilgą laiką gyveno Antakalnyje, Antakalnio kapinėse ir palaidota.

Poezijos pavasario laureatė (1968), Valstybinės premijos laureatė (1968).Donata Mitaitė. Janina Degutytė. Visuotinė lietuvių enciklopedija. Nuoroda tikrinta 2022-04-14.

2005 m. prie poetės gyvenamojo namo Šančiuose atidengta paminklinė lenta, žyminti, kad čia gyveno poetė Janina Degutytė (arch. Algimantas Šlapikas).Šviesus Šančių poetės atminimas . XXI amžius. Nuoroda tikrinta 2022-04-14.

 Kūryba 
Išleido poezijos rinkinius:Degutytė Janina. Rašytojų sąjunga. Nuoroda tikrinta 2022-04-14.
 Ugnies lašai: eilėraščiai. – Vilnius: Valst. grož. lit. l-kla, 1959. – 142 p.
 Dienos – dovanos: eilėraščiai. – Vilnius: Valst. grož. lit. l-kla, 1960. – 190 p.
 Капли огня. – Moskva, 1960. – 96 p. – Rusų k.
 Saulė ir dainelė. – Vilnius: Valst. grož. lit. l-kla, 1961. – 22 p.
 Ant žemės delno. – Vilnius: Valst. grož. lit. l-kla, 1963. – 98 p.
 Rugelis dainuoja. – Vilnius: Valst. grož. lit. l-kla, 1963. – 24 p.
 Sniego lelija. – Vilnius: Vaga, 1964. – 24 p.
 Mano diena. – Vilnius: Vaga, 1965. – 20 p.
 Šiaurės vasaros. – Vilnius: Vaga, 1966. – 107 p.
 Žalia ugnelė. – Vilnius: Vaga, 1966. – 44 p.
 Pilnatis. – Vilnius: Vaga, 1967. – 119 p.
 Rugelis dainuoja. – Vilnius: Vaga, 1967. – 24 p.
 Mėlynos deltos: rinktinė. – Vilnius: Vaga, 1968. – 243 p.
 Pelėdžiuko sapnas: pasakos. – Vilnius: Vaga, 1969. – 63 p. (kiti leidimai: 1977, 1980, 1999, 2021)
 Debesų pilis. – Vilnius: Vaga, 1970. – 24 p.
 Šviečia sniegas. – Vilnius: Vaga, 1970. – 71 p.
 Голубые дети. – Moskva, 1971. – 152 p. – Rusų k.
 Saulėtos dainelės. – Vilnius: Vaga, 1972. – 71 p.
 Tylos valandos: [lyrikos rinktinė]. – Vilnius: Vaga, 1978. – 35 p.
 Saulėtos dainelės. – Vilnius: Vaga, 1979. – 71 p.
 Tarp saulės ir netekties: eilėraščiai. – Vilnius: Vaga, 1980. – 95 p.
 Klevų viršūnės: eilėraščiai. – Vilnius: Vaga, 1983. – 267 p.
 Baltas gulbių sostas. – Vilnius: Vaga, 1984. – 95 p. (antras leidimas – 2008)
 Purpuru atsivėrusi: eilėraščiai. – Vilnius: Vaga, 1984. – 71 p.
 Neužpūsk pienės pūko: eilėraščiai. – Vilnius: Vaga, 1985. – 106 p.
 Nepalik manęs: pasakojimai apie gyvulėlius. – Vilnius: Vyturys, 1986. – 56 p. (kiti leidimai: 2002, 2003)
 Rinktiniai raštai: 2t. – Vilnius: Vaga, 1988.
 Miško šokis-Vilnius: Vaga, 1988

 Nuorodos 

 Šaltiniai 

Kategorija:Lietuvos poetai
Kategorija:Lietuvos vaikų rašytojai